stanford-oval/wikipedia huggingface dataset:
עולם היורה: חיים חדשים
הפקה > פיתוח

לדברי המפיק פרנק מרשל, עלילת הסרט השלישי בטרילוגיית "עולם היורה", "עולם חדש" (2022), נועדה לסמן את "תחילתו של עידן חדש", בו על בני אדם להתקיים יחד עם דינוזאורים. במאי 2022, הצהיר במאי ותסריטאי טרילוגיית "עולם היורה", קולין טרוורו, שככל הנראה לא ישוב להפקת סרט נוסף, אלא על תקן יועץ הפקה.
בשלהי ינואר 2024, הכריזה "סרטי יוניברסל" על פיתוחו של סרט חדש בזיכיון "פארק היורה", אותו עתיד לכתוב דייוויד קפ, שכתב את התסריטים עבור "פארק היורה (1993) והמשכו, "העולם האבוד" (1997). עוד נמסר כי בדומה לטרילוגיית "עולם היורה", על הפקת הסרט יופקדו מרשל ופטריק קראולי ועל ההפקה בפועל, סטיבן ספילברג. על פי הדיווחים, התעתד הסרט להשיק "עידן חדש" בזיכיון, וכי הדמויות מהטרילוגיות של "פארק היורה" ו"עולם היורה", בגילומם של כריס פראט, ברייס דאלאס הווארד, סם ניל, לורה דרן וג'ף גולדבלום, לא ישובו לעלילת הסרט החדש. חודשיים לאחר מכן, ציין ניל כי לתחושתו הוא סיים עם הזיכיון ומעדיף להמשיך לגלם תפקידים חדשים מאשר לשוב לגלם את דמותו של ד"ר אלן גרנט.
במהלך פיתוח הפרויקט, שהחל תקופה מסוימת טרם מועד ההכרזה, כתב קפ מספר טיוטות עבור עלילת הסרט. במקביל, החל שלב הפרה פרודקשן, כולל תחילת העבודה על עיצובי הדינוזאורים. כלומר, על פי הדיווחים, תפקיד הבמאי בהפקת הסרט נועד להיות יותר מינימלי ותואר כ"הפקתי מאשר אוטרי". בתחילת פברואר 2024, נמסר כי הבמאי דייוויד ליץ' נמצא במשא ומתן על בימוי הסרט, אך לאחר מספר ימים דווח כי המשא ומתן פסק, שכן לתפיסתו של ליץ' התקדמות הפקת הסרט עד לאותה נקודה לא הותירה מקום לחתימתו והשקפתו היצירתית. ב-21 בפברואר 2024, נמסר על ניהול משא ומתן עם גארת' אדוארדס על בימוי הסרט. זמן קצר לאחר מכן, אישר אדוארדס שהוא אכן יביים את הסרט. בנוסף, נחשף שמו הרשמי של הסרט. במרץ 2024, הביע ניק רובינסון את רצונו לשוב לגלם את דמותו של זאק מיטשל מ"עולם היורה" (2015). בשלהי החודש, דווח כי האולפנים מעוניינים ללהק את סקרלט ג'והנסון לתפקיד הראשי; ובאפריל 2024, נמסר כי ג'ונתן ביילי נמצא במשא ומתן על גילום התפקיד הגברי הראשי.
בפברואר 2025, ג'והנסון סיפרה בראיון למגזין ואניטי פייר כי במשך שנים שלחה לסוכניה דיווחים על סרטים חדשים בסדרת "פארק היורה" והבהירה שהיא מעוניינת להצטרף לזיכיון וסיפרה שהייתה אובססיבית לסרט המקורי ושנה שלמה ישנה באוהל "פארק היורה" בחדרה המשותף עם אחותה. היא סיפרה בעבר ל-ComicBook.com שניסתה במשך 10 שנים להיכנס לזיכיון, ואף אמרה לסוכניה שתסכים למות כבר ב"חמש הדקות הראשונות" של הסרט.
הפקה > צילומים

שלב הצילומים החל ב-13 ביוני 2024 בתאילנד.הצילומים נמשכו בתאילנד במשך חודש, והתרחשו בעיקר בפארק הלאומי קאו פאנום בנצ'ה בקראבי, בפארק הלאומי האט צ'או מאי, ובפארק הלאומי או פאנג נגה. ביולי 2024 סט הצילומים עבר לאולפנים במלטה. חודש לאחר מכן, סט הצילומים עבר ללונדון ולאולפני Sky Studios Elstree בבריטניה. הצילומים הסתיימו ב-27 בספטמבר 2024. ג'ון מתיסון היה הצלם הראשי של הסרט. מספר סצנות צולמו מחדש בניו יורק במהלך חודש אוקטובר.
הפצה

הסרט עתיד לעלות לאקרנים בארצות הברית ב-2 ביולי 2025.
קלאוסן

| --- | --- |

 נתונים כלליים
 מייסדים:  קלאוס קלאוסן האב
 חברת אם:  קראפט היינץ
 מוצרים עיקריים:  חמוצים
  
 אתר רשמי
 
קלאוסן הוא מותג אמריקאי של מלפפונים כבושים מוודסטוק, אילינוי, עיר שינה ליד שיקגו. בניגוד למותגים רבים אחרים, החמוצים של קלאוסן אינם מבושלים, ומאוחסנים בדרך כלל בקירור בחנויות מכולת.
היסטוריה

חברת CF קלאוסן ובניו נוסדה במאי 1870 על ידי קלאוס קלאוסן האב בשיקגו. קלאוסן גידל ירקות בשטח שהיום נמצא בששיקגו, בשדרות 51 ו-South Western Blvd. בעקבות עודף מיבול של מלפפונים, הוחלט ליצר חמוצים. חמוצי קלאוסן גודלו באותה חלקה עד 1976, כשהמפעל עבר לוודסטוק, אילינוי.
קלאוס קלאוסן האב הוריש את העסק לבנו קלאוס ס. קלאוסן הבן, ששימש כנשיא החברה עד שמת בעקבות תאונת דרכים ב-20 בדצמבר 1932.
במשך כמה שנים, וויליאם סי. קלאוסן (נולד 1890) כיהן כנשיא החברה.
החברה נמכרה לאוסקר מאייר ב-1970 ועברה לוודסטוק ב-1976. ב-1981 נקנתה על ידי ג'נרל פודס, שהתמזגה עם קראפט Inc. ב-1990 הפכה לקראפט ג'נראל פודס וב-1995 הפכה לקראפט פודס. ב-2015, קראפט פודס והיינץ התמזגו וקראפט פודס נקראה קראפט היינץ.
ב-2002 ביקשה קבוצת ההשקעות שהחזיקה ב-Vlasic לרכוש גם את המותג. ועדת הסחר הפדרלית חסמה את המיזוג המוצע בטענה שיהיו לו השפעות אנטי-תחרותיות חמורות, שיובילו למונופול בשוק החמוצים המצוננים.
חמוצי החברה פורסמו כבעלי פריכות עדיפה על מותגים אחרים. בפרסומת בטלוויזיה ב-1992, הוצג כי החמוצים של קלאוסן מתפצחים בלחץ, בניגוד למתחרים. Vlasic הגישו תלונה לבית דין של ענף הפרסום, בטענה שהפרסומת לא הוגנת ומטעה. בסופו של דבר, טענות קלאוסן התקבלו בבית הדין.
מוצרים > מלפפון חמוץ

חמוצי קלאוסן נמכרים בכמה וריאציות:
Kosher Dills (שלמים, חצאים, חניתות, מיני דילז ופרוסות סנדוויץ')
שום בסגנון דלי (פרוסות כריך ושלם)
ניו יורק דלי חצי חמוץ (שלם)
פרוסות בורגר
חריף ומתובל (חניתות וצ'יפס)
מוצרים > מוצרים אחרים

קלאוסן מייצרת כרוב כבוש ורליש שזכה באתגר טייסטרס צ'ויס של הסן פרנסיסקו כרוניקל 18 ביוני 2008.
הערות שוליים

↑  "Claussen Pickle Company". נבדק ב-2022-01-27.
↑  "After Years of Trial and Error, A Pickle Slice That Stays Put". The Wall Street Journal. 2022-01-27.
↑  "Claussen Pickles". נבדק ב-2022-01-27.
↑  "The Evening Independent - Google News Archive Search". נבדק ב-2022-01-27.
↑  "Federal Trade Commission Votes to Challenge Hicks, Muse's Proposed Acquisition of Claussen Pickle Company". U.S. Federal Trade Commission. 2002-10-22. אורכב מ-המקור ב-2010-06-06. נבדק ב-2011-06-22.
↑  Shapiro, Eben (1992-05-30). "Hold the Pickles; Counsel Adds a Twist To Vlasic vs. Claussen". The New York Times. נבדק ב-2022-01-27.
↑  "Chew on This: Crunch Comes To Foods from Soup to Pickles". The Wall Street Journal. 2022-01-27.
↑  "Great Recipes, Dinner Ideas and Quick & Easy Meals from Kraft Foods - Kraft Recipes". נבדק ב-2022-01-27.
↑  "Taster's Choice: Claussen wins raves in relish challenge". San Francisco Chronicle. 2022-01-27.
נוירואנטומיה

האנטומיה של מוח אנושי (חתך חיצי)
נוירואנטומיה הוא ענף באנטומיה החוקר את הארגון המבני של מערכת העצבים.
אצל חוליתנים, מסלולי העצבים מהמוח לשאר חלקי הגוף והמבנה הפנימי של המוח עצמו מסובכים למדי. כתוצאה מכך, נוירואנטומיה התפתח כתחום משל עצמו, אך לעיתים הוא עדיין מוגדר כתת-תחום במדעי המוח. חלוקת המוח לאזורים ומבנים מובחנים מוכוונת להבנת התפקוד שלהם. לדוגמה, הרבה מהידע על תפקוד התלח מגיע מבדיקת השפעות הפגיעה במקומות השונים במוח על התפקוד העצבי.
במערכת העצבים המרכזית, ישנה חלוקה בין אזורים של חומר לבן לבין אזורים של חומר אפור. החומר האפור מכיל גרעיני תאי עצב, בנוסף לאקסונים ולדנדריטים הקיימים גם בחומר הלבן. קליפת המוח, הגרעינים הבזליים, וחלקים מחוט השדרה - כולם מכילים חומר אפור. לעומתם, הסיבים המקשרים אזורים שונים במוח, וכן הסיבים המקשרים את המוח עם חוט השדרה, מכילים חומר לבן בלבד.
הסיבה להבדלי הצבע בין החומר הלבן לחומר האפור, נעוצה במיילין העוטף את שלוחות תאי העצב. המיילין הוא מעטפת שומנית לבנה, שמבודדת את שלוחות העצבים אחת מן השנייה. החומר הלבן עשיר במיילין, יחסית לחומר האפור.
ראשן ספרינג פאנץ'

| --- | --- |

 נתונים
 מרכיבים:  וודקה, כוס הייבול, פלח לימון, מיץ ליים, פטל שחור, סירופ, קרם דה קסיס, יין נתזים 
 אופן ההכנה:  ערבוב של כל הרכיבים פרט ליין מבעבע בשייקר עם קרח, מזיגה לכוס גובהה, הוספת יין מבעבע.
 כוס:     הייבול
 קישוט:  אוסנה ופלח לימון
 
ראשן ספרינג פאנץ'  (אנגלית: Russian Spring Punch, בתרגום חופשי: פונץ' רוסי אביבי) הוא קוקטייל המוכר על ידי איגוד הברמנים הבינלאומי. הקוקטייל מורכב מוודקה, מיץ לימון, קרם דה קסיס, סירופ סוכר ויין מבעבע. מוגש בדרך כלל בכוס גבוהה מלאה בקרח עם קשית.
היסטוריה

ראשן ספרינג פאנץ' מתועד לראשונה בשנות ה-80 של המאה ה-20. הוא הומצא בלונדון על ידי הברמן דיק ברדסל (Dick Bradsell) שסיפר שמטרת הקוקטייל הייתה שימוש ברכיבים זולים לצורך מסיבת חברים. הקוקטייל נקרא "רוסי" עקב שימוש בוודקה ו"אביבי" עקב דמיון מסוים לג'ון קולינס שנחשב לקטקטייל אביבי.
ב-2015 ברדסל סיפר:
יצרתי את המשקה בשביל החברים שלנו, רבקה די פונט דה בי ופיטר קנט, בשנות ה-80. [...] הם רצו מסיבת קוקטיילים, אך לא היה להם מספיק כסף. אז הצעתי שמכיוון שאין להם מספיק כסף למשקעות איכותיים, הם ידרשו שכל האורחים יביאו בקבוק של יין מבעבע. כך שאם מישהו מביא פסולת, הוא ישתה פסולת ואם מישהו מביא איכות, הוא ישתה איכות. מלאתי את הבר בכוסות בהם שוט וודקה, חצי שוט מיץ לימון, כפית סוכר, כפית קרם דה קסיס וקרח. אנשים שתו את כל הבקבוק של שמפניה שהם הביאו איתם וכל כמות של וודקה שהם מסגולים.
הקוקטייל נחל הצלחה רבה במסיבה ובהמשך יצא כמתכון.
הכנה

בכזונותיו דיק ברדסל מספר:
לפני הרבה אביבים הרכבתי שני ראשן ספרינג פאנצ'ים שהם למעשה קיר ריול תוסס עם קרח. הוא תואם את הנוסחה: 1 מתוק, 2 חמוץ, 3 חזק 4 חלש, בה ה"חלש"(שהוא לרוב מי סודה או מיץ) מוחלף בשמפניה, דבר שהפוך את הקוקטייל למכת פטיש. להכנתו יש למלא כוס קולינס בקרח. להוסיף 50 מ"ל וודקה, 25 מ"ל מיץ לימון, שתי כפות קרם דה קסיס, שני כפות סירופ סוכר. למלא עד הסוף בשמפניה ולערבב. לקשט בפלח לימון ומעט פירות יער
וואריאציות

בנוסף למספר אפשרויות ליחסים שונים בין רכיבים, קיימות כמה וריאציות לקוקטייל, לדגומה החלפת קרם דה קסיס בליקר פטל אדום או שחור
.
הערות שוליים

1 2  Russian Spring Punch,אתר diffordsguide
↑  Russian Spring Punch (IBA), אתר commonwealthcocktails
↑  Russian Spring Punch, אתר absolutdrinks
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
פייקריט

לבנת פייקריט שאליה נורה קליע בקוטר 7.62 מ"מ. הקליע ניתז מהלבנה ולא חדר אותה. רק לאחר ירי של 7 קליעים נוספים הקליעים חדרו את הלבנה.
פייקריט (באנגלית: Pykrete) הוא חומר אשר 14% ממשקלו נסורת עץ ו-86% ממשקלו מים, מעורבבים ומוקפאים.
הפייקריט הומצא בשנת 1942 על ידי ממציא אנגלי, ג'פרי פייק (Geoffrey Pyke).
לחומר זה כוח עצום ויכולת לעמוד בלחץ גבוה של עד 21 מגה-פסקל (21 מיליון קילוגרם כוח למטר מרובע). כך למשל אינץ' אחד מחומר זה יכול להחזיק מכונית ממוצעת עליו.
דרך נוספת להכנת פייקריט היא באמצעות שבבי עץ במקום נסורת, בדרך כלל בתערובת של 50%-50% עם מים.
כיום אין לפייקריט שימושים רבים. הוא הומצא במלחמת העולם השנייה והיה אמור לשמש בפרויקט חבקוק, בבניית נושאת מטוסים ענקית וקלה שתוכל לשאת עליה עד 600 מטוסים. לבסוף הפרויקט לא יצא אל הפועל בשל עלותו הגבוהה, שנאמדה בכ-70 מיליון דולר של אותם ימים ובגלל שנושאת המטוסים הומצאה מלכתחילה בשל מחסור בפלדה, אולם בפועל היה צורך להשתמש ביותר פלדה כדי לבנות את מקררי הספינה העצומים מאשר הפלדה בנושאת מטוסים.
שבלול קינמון

| --- | --- |

 
 מאכלים
 סוג:  לחמניה מתוקה, מזון 
 מוצא:  שוודיה 
 מרכיבים עיקריים:  קמח חיטה, קינמון, שמרים, סוכר 
 
שבלול קינמון או קנלבולה (בשוודית: Kanelbulle; שניתן לתרגם גם כ"לחמניית קינמון") הוא מאפה המגיע משוודיה, אך קיים גם בשאר צפון אירופה, באלזס-מוזל תחת השם Schäggekueche ומוכר באמריקה הצפונית בשם לחמניות קינמון. היא הייתה פופולרית בשנות ה-20 תחת השם "מגולגלת קינמון" (roulé à la cannelle).
מאפיינים

שבלולי הקינמון הוצגו כאשר זמינות המרכיבים עלתה לאחר מלחמת העולם הראשונה. המרכיבים הם בעיקר קמח חיטה, חלב, שמרים, סוכר וחמאה או מרגרינה. לעיתים קרובות ניתן למצוא אותן עשויות עם תערובת תבליני הל. המילוי מורכב לרוב מחמאה או מרגרינה, סוכר, תבלינים, במיוחד קינמון. על צורת השבלול מברישים בביצה טרופה ומפזרים עליו סוכר גרוס גס (גרגירים גדולים, קשים, פחות שקופים, ונמסים רק בטמפרטורות גבוהות יותר, ולכן עמידים לאפייה). סוכר זה מיוצר בדרך כלל על ידי ריסוק גושי סוכר.
הצורה של ה"שבלול" לרוב עגולה. מקובל להניח לפני האפייה את המאפים המעוגלים הקטנים בנייר מקופל, בו תופחים ונאפים בתנור לאחר מכן. בשוודיה, הבריוש הטיפוסי הזה פופולרי מאוד ולא נדיר ששוודים מתכנסים יחד כדי לחלוק רגע חברתי (נקרא פיקה בתרבות השוודית) סביב קפה המוגש עם קנלבולה.
בשנת 1999 הקימה מועצת האפייה הביתית (Hembakningsrådet) את יום שבלול הקינמון (Kanelbullens dag). בכל שנה בשוודיה הוא נחגג ב-4 באוקטובר.
בשנת 2013, האיחוד האירופי איים לאסור על קנלבולר בשל כמות הקומרין, חומר טבעי הקיים בקינמון סיני, שקיים במאפה שחרג לעיתים קרובות מהגבול שנקבע של 15מ"ג לקילו קינמון.
ראו גם

יום שבלול הקינמון
שבלול צימוקים
סינבון
הערות שוליים

↑  G, Mathilde (2021-10-04). "Kanelbullens dag : où dégustez la célèbre pâtisserie ? Édition 2021 ⋆ La Suède en kit". La Suède en kit (בצרפתית). נבדק ב-2023-02-06.
↑  "Kanelbullar, les brioches à la cannelle | Visit Sweden". visitsweden.fr (בצרפתית). נבדק ב-2019-04-16.
↑  Mikey Smith. "Danish pastries under threat as European Union threatens to BAN cinnamon rolls". mirror.co.uk (באנגלית).
שוקט

| --- | --- |

 
 מאכלים
 סוג:  מאפים וינאיים 
 מוצא:  צרפת 
 מרכיבים עיקריים:  בצק רבוך 
 
שוקט (בצרפתית: Chouquette או Petit choux) הם פחזניות קטנות עם סוכר גבישי, חתיכות קטנות של פטיסרי צרפתי המורכבות מכדורים קטנים של בצק רבוך, מסוכר ואפוי. המונח היה ידוע במאה ה-16, והוא יושם במקור על כדורים מלוחים קטנים. מאז סוף המאה ה-17 השוקטים היו מתוקים.
היסטוריה

במילון "המלווה של אוקספורד לאוכל" (אנ'), סופר האוכל אלן דוידסון (אנ') כותב שהמונח הוא ותיק: "זעקת רוכלי הרחוב במאה ה-16 הייתה 'Choux, petits choux, tout chauds' (שו, שו קטן, הכל חם). לפי Le Thresor de santé (אוצר הבריאות), שפורסם על ידי ז'אן-אנטואן איגטאן ב-1607:
את הפטיט שו של פריז מכינים על ידי ערבוב גבינה שמנה וחיטה רכה עם מעט ביצים, אליהן מוסיפים קמח כדי שהתערובת תהיה יציבה. מקציפים אותו היטב ואז יוצרים צורות עגולות גדולות או קטנות, כמו תפוח, ומכניסים לתנור. כשהם אפויים למחצה, יוצרים חתכים בצורת צלב על החלק העליון שלהם ומחזירים אותם לתנור עד שהם נאפים
מילון הלשונות הצרפתיות והאנגליות של רנדל קוטגרייב (1611) נותן את שם לפריט אוכל זה כ-"tichous" - "עוגות קטנות עשויות מביצים ופרחים עם מעט חמאה" (ולפעמים גבינה ביניהם) הנאכלות בדרך כלל עם סוכר ומי ורדים.
דוידסון מתאר את השוקטים כאחד מהפריזאיות הפופולריות ביותר - "אוכלים בשעת תה כשהם חמים ורכים, כי הם יבשים למחצה בזמנים אחרים". לפעמים בונים מהם עוגות חתונה, כמו קרוקמבוש, עם קרם פטיסייר בפנים.
לקריאה נוספת

Cotgrave, Randle (1611). A Dictionarie of the French and English Tongues. London: A. Islip. OCLC 1044380136.
Davidson, Alan (1999). The Oxford Companion to Food. Oxford: Oxford University Press. ISBN 978-0-19-211579-9.
Huguetan, Jean-Antoine (1607). Le Thresor de santé. Lyon: Huguetan. OCLC 1349588711.
הערות שוליים

1 2 3  Davidson, p. 182
↑  Cotgrave, p. 918
ריאז'נקה

| --- | --- |

 
 מאכלים
 סוג:  ryazhenka and varenets, מוצרי חלב 
 מוצא:  אוקראינה, רוסיה, בלארוס 
 מרכיבים עיקריים:  חלב 
 
ריַאזֶ'נְקָה או רַאזֶ'נְקָה (ברוסית: ряженка; בלארוסית: ражанка, באוקראינית: ряжанка), הוא משקה חלב מותסס מסורתי בבלארוס, ברוסיה ובאוקראינה. הוא עשוי מחלב אפוי על ידי תסיסה הומולקטית.
מקור ואטימולוגיה

מקורות רוסיים וסובייטיים קוראים למשקה "ריאז'נקה רוסיה הקטנה", "ריאז'נקה אוקראינית", או "חלב מוחמץ אוקראיני" (украинская простокваша) ומייחסים את מקורו למטבח האוקראיני. השם קשור לשם "пряжений" האוקראיני כמו ב"пряжене молоко" (בכתיב אותיות לטיניות: pryazhene moloko, כלומר "חלב אפוי").
מוצרי חלב דומים

מוצרים מסורתיים דומים המיוצרים על ידי התססת חלב אפוי ידועים ברוסיה בשם וארנץ. בעוד שחלק מהמילונים מגדירים את שני השמות כמילים נרדפות, תקן התעשייה GOST מבחין בין שני המוצרים, ומציין תהליכי ייצור שונים במקצת.
מוצרים דומים כוללים את ה-qatiq ,kaymak, במדינות העמים הטורקיים. החלב מחומם לטמפרטורה גבוהה לפני התסיסה וזה הגורם העיקרי שמייחד, וארנץ, קאטיק, קאימק, ריאז'נקה ממשקאות על בסיס יוגורט.
ייצור

ריאז'נקה מיוצר על ידי פסטור חלב קודם לפני הבעבוע שלו על אש נמוכה במשך שמונה שעות לפחות. היסטורית, זה נעשה על ידי הנחת סיר חרס (גלצ'יק או קרינקה) עם חלב, בתנור אוקראיני מסורתי למשך יום, עד שהוא היה מצופה בקרום חום. חשיפה ממושכת לחום מובילה לתגובת מייאר בין חומצות האמינו של החלב לבין הלקטוז וכתוצאה מכך להיווצרות תרכובות מלנואידין המעניקות לו צבע קרמי וטעם קרמלי. הרבה מאוד לחות מתאדה, וכתוצאה מכך מתרחש שינוי במרקם. בייצור ביתי, שמנת חמוצה (סמטנה) מתווספת לאחר מכן כדי לעורר תסיסה. בייצור תעשייתי מודרני, נעשה שימוש במקום זאת בתרביות חיידקים תרמופילים טהורים (Streptococcus thermophilus ו-Lactobacillus delbrueckii subsp bulgaricus). לאחר מכן שומרים את התערובת במקום חמים. התסיסה מתרחשת בטמפרטורות מעל כ-40 °C ובדרך כלל לוקח בין שלוש לבין שש שעות.
תכולת השומן של ריאז'נקה המיוצרת באופן תעשייתי היא בדרך כלל 4-3.5%, אך באופן כללי, היא מותרת לנוע מ-0.5% (אם היא עשויה מחלב דל שומן) עד 8.9%. תכולת החלבון היא לפחות 3%. תכולת הפחמימות היא בדרך כלל 5-4%. כמו חלב צרוב, ריאז'נקה נקייה מחיידקים ואנזימים מזיקים וניתן לאחסן אותה בבטחה בטמפרטורת החדר עד ארבעים שעות.
הערות שוליים

↑  Also romanized riazhenka or riazhanka
↑  Ken Albala, ed. (2011). Food Cultures of the World Encyclopedia. Vol. 1. ABC-CLIO. p. 382. ISBN 9780313376269.
1 2  А. И. Титюнник; Ю. М. Новоженов (1977). Советская национальная и зарубежная кухня. Москва: Высшая школа. ISBN 9785458259040.
↑  "Traditional Foods". Encyclopedia of Ukraine. 2001.
1 2 3 4 5  ГОСТ 31455-2012.
↑  "Вестник статистики: орган ЦСУ СССР". Госстатиздат. 1969. {{cite journal}}: Cite journal requires |journal= (עזרה)
↑  К. С. Петровский (1975). Гигиена питания (ברוסית). Москва: Медицина. ISBN 9785458294584.
↑  Молочная промышленность (ברוסית). Москва: Пищепромиздат. 1981.
↑  Молочная и мясная промышленность. Москва: Агропромиздат. 1988.
↑  В. В. Похлебкин (1983). Национальные кухни наших народов. Москва: Пищевая промышленность. p. 71.
↑  Ж. Ж. Варбот (2012). Исследования по русской и славянской этимологии. Санкт-Петербург: Нестор-История. p. 573. ISBN 978-5-98187-777-3.
↑  Molokhovets, Elena (1998). Classic Russian Cooking: Elena Molokhovets' A Gift to Young Housewives. תורגם ע"י Toomre, Joyce Stetson. Indiana University Press. p. 369. ISBN 9780253212108.
↑  "Ряженка". Толковый словарь русского языка. Москва: Российская академия наук. Институт русского языка им. В. В. Виноградова. 1999. ISBN 5-89285-003-X.
↑  ГОСТ Р 53508-2009.
↑  А. Сальникова; А. Толиверова (1880). Поваренная книга для молодых хозяек.
שומר פשוט

| שומר פשוט |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סוככאים
משפחה:: סוככיים
סוג:: שומר
מין:: שומר פשוט
שם מדעי
 Foeniculum vulgare ‏מילר, 1768
שומר בשוק
שֻׁמָּר פשוט (שם מדעי: Foeniculum vulgare) הוא צמח רב-שנתי ממשפחת הסוככיים. גובהו בין מטר אחד לשלושה מטרים.
מוצאו באזור אגן הים התיכון. תפוצתו כוללת מקומות בהם ניקוז המים גרוע, ליד מקורות מים (כגון נחלים ומעיינות) וליד הים. השומר הפשוט מעדיף מורדות אבניים וסלעיים.
עליו מנוצים, חתוכים לאונות דקות בצבע ירוק כהה. בחורף עליו נובלים ונהפכים אפורים. עליו של השומר מזוהים לעיתים בטעות כעלי שבת ריחני, הידועים גם בשמם העממי, שמיר. פריחתו איננה סדירה, ונמשכת מאפריל ועד נובמבר.
שימושים

זן מתורבת של השומר מתאפיין בגבעול תחתון מעובה שצורתו מעין בצל (אין זה בצל אמיתי, כיוון שהוא נמצא מעל האדמה). "בצל" זה נמכר מסחרית כירק, המשמש הן בסלטים והן בבישול.
מהשומר הגדל בר בישראל אפשר לאכול את העלים, שהם בעלי טעם אניס עדין. גבעוליו דקים וקשים; יש המשתמשים בהם כשיפודים לצלייה.
זרעיו של השומר משמשים כתבלין, בין השאר בתערובת התבלינים ארב דה פרובאנס הנפוצה במטבח הצרפתי.
לשומר מספר שימושים ברפואה טבעית: הוא נחשב יעיל נגד דלקות ונגד בעיות עיניים, קשיי עיכול, כאבי בטן, שלשולים, קלקולי קיבה ונפיחויות, וכן מעודד יצירת חלב אם, אם כי אין לכך סימוכין בספרות המדעית.
בקוסמטיקה הוא נחשב כמועיל בבעיות עור ומונע הזדקנות מוקדמת.
עלי שומר כירק
זרעי שומר
ראו גם

אניס
שפווילר

| --- | --- |

 ארץ מוצא:  ארצות הברית
 שימושים:  ביתי, שמירה, קרבות כלבים (לא חוקי)
 תכונות
 משקל:  60 ק"ג (ממוצע)
 גובה כתפיים:  63 ס"מ (ממוצע)
 תוחלת חיים:  13-10 שנים
 אופי:  כלב חכם, אנרגטי ונחמד.
 אילוף:  הסתגלות גבוהה
שפווילר (באנגלית: Shepweiler) הוא כלב, שנוצר מביות הרועה הגרמני והרוטווילר בתחילת המאה העשרים ואחת והוא החל לצבור פרסום קצת לפני תחילת העשור השלישי של המאה העשרים ואחת.
הגובה הממוצע של השפווילר הוא כ-60 סנטימטרים ומשקלו הממוצע הוא כ-63 קילוגרמים.
אופי

השפווילר הוא כלב הדורש דומיננטיות גבוהה מצד בעליו ובנוסף הוא כלב אנרגטי ואמין.
בנוסף הוא מסתדר עם חיות מחמד אחרות כל עוד הם מתאגדים כראוי.
מאפיינים

לשפווילר יש פרווה בעובי משתנה ובצבע שנע בין שחור לחום בהיר, ולרוב יש גם קצת פרווה לבנה (בעיקר באזור הבטן).
משום שהכלבים ששימשו ליצירתו (הרועה הגרמני והרוטווילר) הם כלבי שמירה אז גם השפווילר הוא כלב שמתאים למשימה זו. בנוסף לשפווילר יש עוצמת נשיכה ונעילת לסת חזקות.
האינטליגנציה של השפווילר גבוהה מאוד וקל מאוד לאלף אותו.
יכולת הלמידה של השפווילר גם כן גבוהה. בנוסף השפווילר מבדיל בין ילדים ותינוקות למבוגרים ומתנהג אליהם בהתאם.
הערות שוליים

↑  Shepweiler | Dog Breed Facts and Information - Wag! Dog Walking, WagWalking (באנגלית)
↑  German Shepherd Rottweiler Mix or the Sheprottie | Labrottie.com, Labrottie, ‏2020-03-08 (באנגלית)
↑  German Shepherd Rottweiler Mix: Shepweiler Dog Breed Information, LoveYourDog, ‏2019-06-27 (באנגלית)
↑  A guide to owning a German Shepherd Rottweiler Mix, groomarts.com (באנגלית)
מריאנו רומור

מריאנו רומור (באיטלקית: Mariano Rumor‏; 16 ביוני 1915 – 22 בינואר 1990) היה פוליטיקאי ומדינאי איטלקי. כחבר המפלגה הדמוקרטית-נוצרית (DC), כיהן כראש ממשלת איטליה בין השנים 1968 ל-1970 ובכהונה נוספת משנת 1973 ל-1974. כראש ממשלה הוא הוביל חמש ממשלות שונות, הנתמכות על ידי קואליציות שונות. הוא כיהן גם כשר החקלאות בין השנים 1959 ל-1963, שר החוץ בין השנים 1974 ל-1976 ושר הפנים בשתי תקופות קצרות, בשנת 1963 ובין השנים 1972 ל-1973. רומור היה גם מזכיר המפלגה הדמוקרטית-נוצרית בין השנים 1964 ל-1969.
ראשית חייו

מריאנו רומור נולד בויצ'נצה, מחוז ונטו שבאיטליה ב-16 ביוני 1915. הוא קיבל תואר בספרות מאוניברסיטת פדובה בשנת 1939. רומור היה מורה בתיכון מכין לאוניברסיטה (לגילאי 14 עד 19 הנקרא Lyceum (אנ')) עד להתגייסותו כלוטננט לצבא האיטלקי במלחמת העולם השנייה. לאחר הסכם שביתת הנשק בקאסיבילה בשנת 1943 בין איטליה לבעלות הברית, הצטרף רומור לתנועת ההתנגדות האיטלקית. בתום המלחמה הצטרף למפלגה הדמוקרטית-נוצרית, בה הפך לאחד המנהיגים המרכזיים של מחוז ונטו, מקורב מאוד לראש הממשלה אלצ'ידה דה גספרי. בבחירות של 1946 נבחר רומור לחבר האספה המכוננת, שפרסמה את החוקה האיטלקית בשנת 1948.
הוא התמנה לחבר בבית הנבחרים האיטלקי שזה עתה נולד בשנת 1948. בחירות 1948 הושפעו רבות מהמלחמה הקרה בין ברית המועצות לארצות הברית, וכיום הם ידועות בעיקר בזכות הלוחמה הפוליטית הסמויה שניהלו מחלקת המדינה של ארצות הברית וה-CIA בשמם של הדמוקרטים-נוצרים כנגד המפלגה הקומוניסטית, שעל פי ה-CIA מומנה על ידי ברית המועצות. בבחירות זכתה בסופו של דבר בהפרש גדול המפלגה הדמוקרטית-נוצרית של דה גספרי שהביסה את הקואליציה השמאלית של החזית הדמוקרטית הפופולרית, שהורכבה מהמפלגה הקומוניסטית האיטלקית (PCI) של פלמירו טוליאטי והמפלגה הסוציאליסטית האיטלקית (PSI) של פייטרו נני.
קריירה פוליטית > תפקידים ראשונים בממשלה

בשנת 1950, גווידו גונלה ירש את פאולו אמיליו טביאני כמזכיר הלאומי של המפלגה הדמוקרטית-נוצרית. בעקבות מהלך זה רומור מונה לראשונה לסגן המזכיר הלאומי של המפלגה, ביחד עם ג'וזפה דוסטי.
מריאנו רומור מילא תפקיד מכריע בהולדת סיעה חדשה, שנקראה "היוזמה הדמוקרטית", שחיברה לא רק את חסידיו של דוסטי, כמו ג'ורג'יו לה-פירה, אמינטורה פנפאני ואלדו מורו, אלא גם חברי האגף המרכזי של דה גאספרי, כמו פאולו אמיליו טביאני ואוסקר לואיג'י סקאלפרו.
מההתחלה רומור מילא תפקיד מוביל בסיעה. תפקיד זה הוביל אותו לכהן בתפקידיו הראשונים בממשלה. בין היתר כיהן כסגן שר החקלאות בממשלתו השביעית של דה גספרי, תפקיד אותו מילא גם בממשלת דה גספרי השמינית, ואחרי פרישתו של דה גספרי בשנת 1954, בממשלה קצרת החיים בהנהגת ג'וזפה פלה. בממשלת פאנפאני הראשונה, מינואר עד פברואר 1954, מונה רומור למזכיר של מועצת השרים.
בשנת 1954, לאחר שהקונגרס הלאומי של נאפולי, ביסס את מעמדה של סיעת "היוזמה הדמוקרטית" כגוף החזק במפלגה הדמוקרטית-נוצרית נבחר פאנפאני למזכיר המפלגה, ורומור נבחר שוב לסגן המזכיר. הוא כיהן במשרה זו בחמש השנים הבאות, עד שהתפצלה סיעת "היוזמה הדמוקרטית". למעשה, רבים מחברי הסיעה החלו לבקר את הקו הפוליטי במזכירות של פאנפאני, שהחל בזהירות להיפתח לשיתוף פעולה עם המפלגה הסוציאליסטית האיטלקית. חברי סיעה בולטים, כולל רומור עצמו, העמידו את המזכיר בעמדת מיעוט במהלך הקונגרס הלאומי במרץ 1959. בעקבות כך התפצלה "היוזמה הדמוקרטית" לתומכיו של פאנפאני ולקבוצת מתנגדיו, ששמה עתה שונה לדורותי ("דורותיאה"), בשל שמו של המקום בו התכנסו לפני הקונגרס, מנזר האחיות של סנטה דורוטה ברומא. הסיעה החדשה נבנתה סביב אנטוניו סניי, מריאנו רומור ואלדו מורו שנבחר למזכיר חדש. באותה שנה, כאחד ממנהיגי הסיעה, מונה רומור לשר החקלאות, בממשלת סניי השנייה, תפקיד אותו המשיך למלא בממשלותיהם של פרננדו טמברוני ופאנפאני. בתפקיד זה היה רומור תורם חשוב להגיית אחת התוכניות הראשונות לפיתוח וחדשנות המגזר החקלאי הלאומי של איטליה, מה שכונה "התוכנית הירוקה".